יחידה 81

יחידה 81 (קרי: שמונה אחת) או היחידה הטכנולוגית של מערך המבצעים המיוחדים היא יחידה במערך המבצעים המיוחדים תחת אגף המודיעין של צה"ל העוסקת במתן פתרונות טכנולוגיים לצרכים מבצעיים של אגף המודיעין. היחידה מורכבת בעיקרה מאנשי צבא, אולם משרתים בה גם אזרחים, ובהם בעלי תואר דוקטור לתחומים ייחודיים בפיזיקה ובהנדסה. בראשה עומד קצין בדרגת אלוף-משנה. בתחילת דרכה נקראה היחידה "ענף מודיעין 8" וסיפקה פיתוחים לשירות הביטחון הכללי ולאגף המודיעין. היא הייתה אחראית לפיתוח מכשירי קשר מיוחדים, אמצעי הסלקה ודיו סתרים, והדרכת מפעילים וסוכנים בנושאים אלו. לאחר מכן נקראה "יחידה 432", וסמל היחידה עוצב בהתאם למספרה. אל"ם (מיל') שלמה תירוש, ממפקדי היחידה בשנות ה-80 של המאה ה-20, תיאר את הצורך בה: "את מערכות המודיעין המודרניות לא ניתן לרכוש מהמדף. המערכת חייבת להיות מותאמת למאפייני היעד המודיעיני, לתנאי הסביבה שהוא פועל בה ולשיטת הנגישות אליו. מערכות המודיעין הטכנולוגיות הפועלות כיום במדינת ישראל מאופיינות ומתוכננות בידי אנשי קהילת המודיעין בישראל, צרכני המודיעין, אנשי מבצעים, מהנדסים ומדענים". בין השאר, היחידה מפתחת מערכות לתחום הסיגינט ובהן מערכות המובאות ליעדן בארצות אויב בידי סיירת מטכ"ל; לתחום הוויזינט, ובהן מערכות קרקעיות, מערכות מוטסות, ומערכות לווייניות; ולתחום לוחמת סייבר. בנובמבר 2016 קיבלה היחידה אות הערכה מטעם הרמטכ"ל גדי איזנקוט, שאמר במהלך הטקס כי "החיבור בין מודיעין, טכנולוגיה ויכולת מבצעית תורם תרומה גדולה וימשיך לתרום". במרץ 2020, עם התפרצות נגיף הקורונה בישראל, נרתמה היחידה (ביחד עם מתנדבים מקרב הגמלאים שבה) למאבק במחלה והעניקה סיוע טכנולוגי למערכת הבריאות בישראל. הסיוע כלל מחקר מידעני על הקורונה ופיתוחים רפואיים נגדה, פיתוח מערכות מידע יעילות לניהול הבדיקות ומעקב אחר התפשטות הנגיף בארץ, פיתוח אמצעי מיגון, ופיתוח וייצור מכונות הנשמה. עד שנת 2023 זכתה היחידה 39 פעמים בפרס ביטחון ישראל, והיא היחידה המעוטרת ביותר בצה"ל. אחדים מאנשיה עוטרו בצל"ש הרמטכ"ל. שלמה תירוש, "היי-טק בחאקי - הטכנולוגיה בשירות המודיעין", בספר: עמוס גלבוע ואפרים לפיד (עורכים): מלאכת מחשבת - 60 שנות מודיעין ישראלי - מבט מבפנים, ידיעות ספרים, 2008, עמ' 158–167 אמיר בוחבוט‏, "יש לנו אפס תקלות": היחידה הסודית נחשפת לראשונה, באתר וואלה, 14 באפריל 2014 דן מרגלית ורונן ברגמן‏, השחיתויות במערך הסודי ביותר של צה"ל, באתר וואלה - פרק ראשון מתוך "הבור" אל"מ י', מדע בדיוני בשירות צה"ל, באתר כלכליסט, 13 בפברואר 2012 יואב לימור, מפתחים את הדמיון, באתר ישראל היום, 30 באפריל 2017 יואב לימור, "כשאני רואה מה האנשים שלי עושים, אני אומר: 'וואו'", באתר ישראל היום, 30 באפריל 2017 סופי שולמן, יחידה 81 היא המפץ הגדול הנוכחי של ההייטק הישראלי, באתר כלכליסט, 7 בינואר 2021 ניר דבורי, ‏חשיפה: התמונה המוצפנת ששלח אלי כהן מסוריה, באתר ‏מאקו‏, 1 באפריל 2021 חנן גרינווד, הצצה לאחת היחידות הסודיות בצה"ל: "מה שעושים כאן הוא במובנים מסוימים מדע בדיוני", באתר ישראל היום, 1 ביולי 2021 הכירו את יחידה 81, באתר צה"ל, 1 בפברואר 2022 הרבה יותר מ-81 סודות. פיתוחי היחידה המסווגת נחשפים, באתר צה"ל, 2 באפריל 2021 איתי אילנאי, הוסף למועדפים, באתר "ידיעות אחרונות", 14 בדצמבר 2022 אמיר בוחבוט "מהמשדר של המרגל אלי כהן למצת שצילם את דיראני: היחידה הסודית יוצאת לאור" באתר "וואלה" 6 באוקטובר 2023 בן כספית, ‏סודי ביותר: מפקד מערך המבצעים המיוחדים של צה"ל בראיון ראשון, באתר מעריב אונליין, 4 בפברואר 2017 היחידה הטכנולוגית של אמ"ן - אות הערכה מטעם הרמטכ"ל, באתר הגבורה אור הלר, ‏קרב נגד קורונה: צה"ל נכנס לכוננות שיא, באתר "IsraelDefense‏", 19 במרץ 2020 מערכת אתר צה"ל, הפרויקטים המיוחדים של יחידה 81 למאבק בקורונה, באתר צה"ל, 19 במרץ 2020. דוד סימנטוב, שי הרשקוביץ, "אמ"ן יוצא לאור - העשור הראשון לאגף המודיעין בצה"ל", הוצאת משרד הביטחון, 2011, עמ' 109 שלמה תירוש, "היי-טק בחאקי - הטכנולוגיה בשירות המודיעין", בספר: עמוס גלבוע ואפרים לפיד (עורכים): מלאכת מחשבת - 60 שנות מודיעין ישראלי - מבט מבפנים, ידיעות ספרים, 2008, עמ' 165 אמיר בוחבוט‏, "יש לנו אפס תקלות": היחידה הסודית נחשפת לראשונה, באתר וואלה, 14 באפריל 2014 איתי בלומנטל, צל"ש לסיירת מטכ"ל: "יצירתיות, תבונה ותעוזה", באתר ynet, 16 בנובמבר 2016 נחום ברנע, יש מכונות הנשמה, באתר "ידיעות אחרונות", 16 באפריל 2020 עופר דרורי, מבצע בסוריה – דצמבר 1962, באתר הגבורה דן מרגלית ורונן ברגמן‏, בלעדי לוואלה!: השחיתויות במערך הסודי ביותר של צה"ל, באתר וואלה, 4 במרץ 2011 - פרק ראשון מתוך "הבור" בית המשפט המחוזי בתל אביב - יפו בשבתו כבית-משפט לעניינים מנהליים עמ"נ 14849-12-17 אל"מ י', מדע בדיוני בשירות צה"ל, באתר כלכליסט, 13 בפברואר 2012 מאיר אורבך, סגן מפקד 8200 ומפקד 81 מקימים יחד סטארט־אפ שלא עוסק בסייבר, באתר כלכליסט, 18 באוקטובר 2021